**PRAVILNIK O STATUSU DIJAKA RAZISKOVALCA**

1. člen

Status dijaka raziskovalca se lahko podeli dijaku oz. dijakinji, ki

- je vključen v raziskovalni ali izobraževalni proces na instituciji višjega ranga (npr. na inštitutu J. Stefan, raziskovalnih institutih na fakultetah slovenskih/tujih univerz,…): status raziskovalca kategorije A

- je vključen v raziskovalni proces na nivoju šole, lahko tudi v sodelovanju z zunanjimi institucijami (npr. Mestnim muzejem, laboratoriji posameznih podjetij, različnimi ustanovami v Idriji ali kraju bivanja): status raziskovalca kategorije B.

Za pridobitev statusa dijaka raziskovalca le-ta predloži vlogo z ustreznimi dokazili (potrdilo šolskega mentorja pri raziskovalni dejavnosti). Vloga mladoletnega dijaka mora biti podpisana tudi s strani staršev.

Statuse potrdi tričlanska komisija, ki jo imenuje ravnatelj. Razredniki statuse vpišejo v ustrezne evidence.

1. člen

Dijaki s statusom raziskovalca so dolžni pri pouku redno sodelovati in delati kot ostali dijaki. Izostanki, ki nastanejo zaradi razlogov, iz katerih izhaja status raziskovalca, morajo biti vnaprej napovedani in dogovorjeni. Izostanke opravičujejo razredniki.

3. člen

Dijak oziroma dijakinja, ki je pridobil status raziskovalca kategorije A, pridobi pravico do napovedanega in dogovorjenega ustnega ocenjevanja pri vseh predmetih in opravičenih izostankov, ki nastanejo zaradi prekrivanja obveznosti na obeh institucijah ter v času intenzivnega zaključevanja raziskovalnega projekta. Status velja za tekoče šolsko leto.

Dijak oziroma dijakinja, ki je pridobil status raziskovalca kategorije B, pridobi pravico do opravičenih izostankov, ki nastanejo zaradi opravljanja raziskovalne dejavnosti zunaj šole in v času intenzivnega zaključevanja raziskovalnega projekta. Status velja za čas trajanja teh aktivnosti.

4. člen

Za natančnejše urejanje odnosov za dijake raziskovalce kategorije A lahko šola in dijak oziroma dijakinja skleneta individualno pogodbo o posebnem načinu prilagajanja šolskih obveznosti. Tak dogovor podpišejo tudi starši.

5. člen

Dijaki s statusom raziskovalca so dolžni predstaviti svoje raziskave tudi v okviru regijskega srečanja mladih raziskovalcev, ki ga organizira Gimnazija Jurija Vege Idrija.

6. člen

Status dijaka raziskovalca lahko preneha v primeru, ko je dijak oziroma dijakinja ob zaključku ocenjevalnega obdobja ocenjen negativno. O prenehanju statusa odloča učiteljski zbor. Prenehanje velja za čas dokler dijak oziroma dijakinja ne pridobi pozitivnih ocen.

Oktober 2014 ravnatelj:

Borut Hvalec, univ. dipl. psih.